ভেন্টিলেশন সাপোর্টে ২ প্রসূতি, আশঙ্কাজনক ১! কেমন আছেন তাঁরা?

কলকাতা: বিষাক্ত আরএল স্যালাইনে গুরুতর অসুস্থ তিন প্রসূতি। সোমবার গ্রিন করিডর করে কলকাতার এসএসকেএম হাসপাতালে (SSKM) নিয়ে আসা হয়েছে। এরমধ্যে ২ জনকে ভেন্টিলেশন সাপোর্টে রাখা হয়েছে। চিকিৎসার জন্য গঠন করা হয়েছে ৫ সদস্যের ক্রিটিক্যাল কেয়ার সদস্যের একটি মেডিক্যাল বোর্ড। ঘটনাকে কেন্দ্র করে দানা বেঁধেছে বিতর্ক।

অভিযোগ, প্রসূতিদের পরিবারকে জানানো হয়নি এসএসকেএম হাসপাতালে নিয়ে আসার বিষয়ে। সূত্রের খবর, গতকাল রাতেই ভেন্টিলেশনে থাকা দুই প্রসূতি, নাসরিন খাতুন ও মাম্পি সিংহের ডায়ালিসিস হয়েছে। এই মুহূর্তে তাদের অবস্থা আশঙ্কাজনক। দুজনের ইউরিন আউটপুট শূন্য, কিডনি ও ফুসফুসের অবস্থা খারাপ। অন্যজন মিনারা বিবি, তাঁরও কিডনি ফুসফুসের অবস্থা ভালো নয়।‌

আরও পড়ুন: নবান্ন অভিযান বন্ধের দাবিতে হাইকোর্টে জনস্বার্থ মামলা

এদিকে, মেডিক্যাল বোর্ডের সদস্যের সংখ্যা বাড়ানো হয়েছে। গতকালই পাঁচ থেকে বেড়িয়ে ৮ জন করা হয়েছিল। আজ তা আরও বাড়িয়ে ১৩ সদস্যের মেডিক্যাল বোর্ড গঠন করা হয়েছে। এই বোর্ডে রয়েছেন, ক্রিটিক্যাল কেয়ার স্পেশালিস্ট, নেফ্রলজিস্ট, স্ত্রীরোগ বিশেষজ্ঞ, জেনারেল মেডিসিন, অ্যনাস্থেসিস্ট, চেস্ট মেডিসিন, নিউরোলজিস্ট, মাইক্রোবায়োলজিস্ট, বায়োকেমিস্ট্রি বিশেষজ্ঞ, কার্ডিওলজিস্ট, আরও তিনজন নেফ্রলজিস্ট।

এসএসকেএম এর অধিকর্তা ডাক্তার মণিময় বন্দ্যোপাধ্যায় জানিয়েছেন, তিনজনেরই অবস্থা সংকটজনক মেডিক্যাল বোর্ডে চিকিৎসক সদস্য সংখ্যা বাড়ানো হয়েছে। প্রসূতিদের শারীরিক পরিস্থিতির উপর নজর সবসময় রাখছেন তারা।

দেখুন আরও খবর:

The post ভেন্টিলেশন সাপোর্টে ২ প্রসূতি, আশঙ্কাজনক ১! কেমন আছেন তাঁরা? first appeared on KolkataTV.

The post ভেন্টিলেশন সাপোর্টে ২ প্রসূতি, আশঙ্কাজনক ১! কেমন আছেন তাঁরা? appeared first on KolkataTV.